Brahim Tazaɣart d yiwen seg yimyura n tutlayt tamaziɣt, ilul ass n 15 yebrir 1966 di temnaḍt n Bgayet. Aswir-ines amenzu d ulemmas n ulmud yeɣra-t di Tezmalt, ma yella d tasnawit deg Uqbu « Debbiḥ Crif » anda i yuɣal d aselmad urmid deg umusu amaziɣ. Deg useggas n 1987, yexdem deg wammas n usliɣ adeblan am wakken i yettekki deg usufeɣ n tesɣunt i yettwarun s kraḍ n tutlayin «Rivages» id-yettwazergen sɣur tadukla n uxxam n yidles n Tezmalt, syin akkin yekcem ɣer yiwet n terbaɛt n umezgun qqaren-as « Tarwa n